Csányoszró Község Önkormányzata Képviselő-testületének

4/2019.(VIII.9) Önkormányzati rendelete

**a helyi építési szabályzatról szóló**

**1/2006.(I.13.) Önkormányzati rendelet módosításáról**

Csányoszró Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1.) pontjában, valamint az épített környezet alakításáról és védelméről szóló 1997. évi LXXVlll. törvény 6. § (1) bekezdésében és a 13.§ (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 9. mellékletében biztosított véleményezési jogkörében eljáró államigazgatási szervek és a Csányoszró község településfejlesztési, településrendezési és településképi feladataival összefüggő partnerségi egyeztetés szabályairól szóló 5/2017.(VIII.9.) önkormányzati rendeletben felsorolt partnerek véleményének kikérésével a következőket rendeli el:

**1.§** Az 1/2006.(I.13.) Önkormányzati rendelet (a továbbiakban: R.) 16.§ (2) a) pontja helyébe a következő rendelkezés lép:

**„a)**A kialakítható telek legkisebb területe 1500 m2, legkisebb szélessége 18 m. Az Ős-Dráva programban szereplő fejlesztések megvalósítása miatt szükségessé váló telekalakítások során ezeket az értékeket nem kell figyelembe venni.”

**2.§** A R. 16.§ (5) a) és b) pontja helyébe a következő rendelkezés lép:

**„a)**A területen a jelenlegi művelési ág megváltoztatása tilos. Az Ős-Dráva programban szereplő fejlesztések megvalósítása miatt szükségessé váló művelési ág váltás esetén ezt az előírást nem kell figyelembe venni.

**b)**A területen épületet elhelyezni nem lehet.”

**3.§** A R. 17.§ (3) bekezdése helyébe a következő rendelkezés lép:

**„(3)**A **„V-1”** jelű övezetbe az állandó vízfolyások, jelentősebb árkok területe tartozik. Az övezetben csak a vízügyi jogszabályokban megengedett vízkárelhárítási létesítmények, valamint az Ős-Dráva programban szereplő fejlesztések megvalósítása miatt szükségessé váló építmények helyezhetők el.”

**4.§** A R. 6. melléklete e rendelet 1. melléklete szerint módosul.

**5.§** Ez a rendelet 2019. augusztus 9. napján lép hatályba. Előírásait a hatálybalépést követően keletkezett ügyekben kell alkalmazni. Előírásai e rendelet hatálybalépésekor már folyamatban lévő ügyekben is alkalmazhatók.

Csányoszró, Csányoszró, 2019. augusztus 6.

 Nagyfi Endre Tóth László

 polgármester jegyző

**Záradék:** A rendelet Csányoszró községben 2019. augusztus 9. napján kihirdetésre került.

Csányoszró, 2019. augusztus 9.

 Tóth László

 jegyző

*1. melléklet a* 4/2019.(VIII.9) *önkormányzati rendelethez*

**„V-1-M19” rajzszámú szabályozási terv**